**ИНФОРМАЦИЈЕ О 71. РЕДОВНОЈ СЕДНИЦИ УПРАВНОГ ОДБОРА АДВОКАТСКЕ КОМОРЕ СРБИЈЕ ОДРЖАНОЈ 7. СЕПТЕМБРА 2024. ГОДИНЕ**

Управни одбор Адвокатске коморе Србије (УО АКС) одржао је у Београду, 7. септембра 2024, 71. редовну седницу којој је присуствовало 14 члaнова УО АКС.

УО АКС је одлучивао о следећим питањима:

**I Из делокруга јавних овлашћења из члана 65. Закона о адвокатури**

**Разматрање и одлучивање о:**

1. Жалбама адв. Зорана Јањића из Београда и његовог пуномоћника адв. Јасне Јањић из Београда, изјављеним против решења АКБ бр. 11921-1/2023 од 21. децембра 2023, о испуњености услова за брисање адв. Зорана Јањића из Именика адвоката АКБ – првостепено решење се поништава и предмет враћа првостепеном органу на поновни поступак.
2. Жалби дипл. правника Миљане Алексић из Бање Ковиљаче изјављеној против решења АКШ бр. 276-1/2024 од 26. марта 2024. којим се одбија захтев за упис у Именик адвоката АКШ - првостепено решење се поништава и предмет враћа првостепeном органу на поновни поступак.
3. Жалби адв. Миодрага Стојановића из Зајечара изјављеној против решења АКЗ бр. 44/24 од 25. јуна 2024. којим се именовани адвокат брише из Именика адвоката АКЗ – жалба се закључком прослеђује првостепеном органу.
4. Жалби адв. Маје Булатовић Беквалац изјављеној против решења АКБ бр. 836-1/2024 од 30. јануара 2024, којим је одбијен захтев за одобравање привременог престанка права на бављење адвокатуром – жалба се одбија и потврђује се првостепено решење.
5. Жалби Алексе Булатовића из Београда изјављеној против одлуке Управног одбора АКБ бр. 4310-1/2024 од 16. маја 2024, којом је одбијен његов захтев за ослобађање од плаћања дела трошкова уписа у Именик адвоката АКБ - жалба се одбија и потврђује се првостепено решење.
6. Жалби адв. Мине Миловановић на решење Управног одбора АКБ од 13. јуна 2024. – жалба се закључком прослеђује првостепеном органу.
7. Жалби адв. Марка Радмановца из Бруса, изјављенoj због недоношења решења по захтеву за брисање из Именика адвоката АКЧ - жалба је усвојена и АКЧ се продужава рок за издавање решења најдуже за 30 дана.
* **Одлучивање о захтевима за упис промене у именику адвокатских ортачких друштава**

Одобрен је захтев за упис промена у АОД ,,Моравчевић, Војновић и партнери“ Београд – иступање члана адв. Јелене Арсић;

**II Из делокруга редовног пословања АКС донете су следеће одлуке:**

1. Задужени су адв. Гордана Илић, Тања Арсић и Владимир Пријовић, чланови УО АКС, да сачине мишљење на Нацрт закона о услугама које ће се доставити Министарству унутрашње и спољне трговине;
2. Донета је одлука да се Министарству за бригу о породици и демографију упути предлог да се као представник АКС у Радној групи за припрему Нацрта закона о изменама и допунама Закона о финансијској подршци породици са децом именује адв. Јелена Вујовић из Новог Сада.
3. Задужена је адв. Гордана Илић, члан УО АКС, да сачини ургенцију Министарству правде поводом предлога АКС за измену члана 57. Закона о јавном бележништву.
4. Образована је Комисија АКС која ће израдити платформу за покретање питања прекограничне сарадње адвоката у оквиру регионалног повезивања коју чине адв. мр Немања Јоловић, секретар УО АКС, адв. Бранислав Глогоњац и адв. Крсто Бобот, чланови УО АКС.
5. Задужен је адв. Драгослав Љубичановић, члан УО АКС, да сачини кривичну пријаву против Јелене Павићевић због кривичног дела надриписарство.
6. Задужена је адв. Биљана Бјелетић, члан УО АКС, да подржи и по потреби сачини допуну иницијативе за оцену уставности члана 162. Закона о парничном поступку и члана 10. Закона о правобранилаштву.
7. Усвојен је извештај о раду УО АКС за период од 5. новембра 2023. до 29. августа 2024. године.
8. Усвојен је годишњи извештај о раду Уређивачког одбора часописа „Бранич“.
9. Донета је одлука да адв. др Вељко Делибашић, председник АКС, на основу анализе достављених понуда пословних банака, закључи уговор о орочењу новчаних средстава АКС са оном банком чија је понуда најповољнија.
10. Донет је Правилник о признањима Адвокатске коморе Србије.
11. Прихваћена је понуда ЈП Службени гласник за штампање Закона о правозаступницима.
12. Разрешени су дужности чланови Радне групе AКС за праћење примене Закона о спречавању прања новца и финансирању тероризма адв. Милош Мршовић, члан АКБ и адв. Душан Дробњаковић, члан АКЧ. За чланове ове радне групе, поред постојећих чланова, именовани су адв. Бојана Ђорђевић, члан АКБ, адв. Маријана Тонић, члан АКП и адв. Саша Димић, члан АКШ.